title: Cultura
text: A cultura se puede definir de diversas manieras, pero alazetalment se refiere a:
   Conchunto d'os conoiximientos que premiten desembolicar un chudicio critico.
   Conchunto d'os modos de vida y costumbres, asinas como d'os conoiximientos y grau de desembolique artistico, scientifico, industrial, en una determinata epoca, grupo social, ecetra.
  
  Clasificación 
  En forma más detallada a cultura se clasifica, d'alcuerdo a as suyas definicions en:
   Topica: A cultura ye una lista de topicos u categorías, tals como organización social, relichión u economía.
   Historica: A cultura ye l'herencio social, u a tradición, que se trasmete a las esdevenideras cheneracions.
   Comportamental: A cultura ye o comportamiento humán truxau y aprendiu, un modo de vida.
   Normativa: A cultura son ideyals, avalues, u reglas ta vivir.
   Funcional: A cultura ye a maniera que os sers humans solucionan problemas d'adaptación a lo ambient u a la vida en común.
   Mental: A cultura ye un complexo de ideyas, u l'habitos aprendius, que inhiben empentas y distinguen a la chent d'os animals.
   Estrutural: A cultura consiste en ideyas, simbolos, u comportamientos, modelaus u pautaus y interrelacionaus.
   Simbolico: A cultura s'alazeta en os significaus arbitrariament asignaus que son truxaus por una sociedat.
  (John H. Bodley, An Anthropological Perspective)
  
  Evolución d'o concepto de cultura 
  L'antropolochía como sciencia social ha estau a disciplina que cheneralment ha efectuato estudios sobre a cultura, referitos a a suya definición, o suyo significau como enanto social y dentro d'una sociedat determinata, asinas como a descripción scientifica d'a cultura d'una sociedat.
  
  O tema d'a Cultura popular como artes, tradicións, emplegos y costumbres ye en o articulo Artes y tradicións populars.
  
  O significau muderno y en evolucion d'as nuevas tecnolochías ha creyato lo termin cibercultura, que ye o replega d'os cambeos en a sociedat civil: formas de treballar y medios de producción; en si mesmo ye un concepto evolutivo porque cada vegada albarca mas campos dende a información y a documentación -funcional-, que ye o más reconoixito, dica un nuevo humanismo -estructural-.
  
  A fuga d'os movimientos migratorios ha emplantillau a cultura como espardidura y dimpués asimilación d'avalues materials y espirituals, estando as influencias mutuas y creyando un hibrido de dos u más culturas con a suyo expresión en o luengache, a gastronomía, o culto relichioso, as artes populars, o folclore..., si se dan as menas propicias t'a asimilación como serán: exposición continada a os eventos socials y bella mena d'intrés u semellanza entre os grupos diversos. Puede pensar-se que a suya influencia en os cambeos socials, a tenor d'a realidat observable, ye poco relevant, talment porque no bi ha intrés u semellanza entre os grupos a causa d'una insuficient exposición.
  
  A Organización d'as Nacions Unitas t'a Educación, a Sciencia y a Cultura (UNESCO), ha proposato un plan de protección d'os cabals culturals d'o mundo, a traviés d'a Convención sobre a Protección d'o Patrimonio Mundial Cultural y Natural, hemologato en 1972. Presenta una lista de cabals que pertocan a lo Patrimonio Mundial, más conoixito como Patrimonio d'a Humanidat.
  
  Culturas d'o mundo
  
  Culturas americanas 
  Mesoamericanas:
   Cultura olmeca.
   Cultura azteca.
   Cultura maya.
   Cultura Tolteca.
   Cultura Huaxteca.
   Cultura Purepecha.
   Cultura Mixteca.
   Cultura Zapoteca.
  Sudamericanas:
   Cultura inca.
   Cultura chibcha.
   Cultura Mochica.
  
  Culturas europeas 
   Imperio Romano.
   Cultura minoica.
   Cultura micenica.
   Cultura helenica.
   Cultura basca es/index.jsp Vinclo externo.
  
  Culturas asiaticas 
   China.
   Chapón.
   India.
  Meyo Orient: 
   Cultura Persa.
   Mesopotamia.
   Hebreus.
   Fenicios.
   Arabes.
  
  Culturas africanas 
   Cultura Echipcia.
  
  Referencias
  
  Vinclos externos 
    Departamento de Educación, Universidat, Cultura y Esporte d'o Gubierno d'Aragón.
    Ministerio de Educación, Cultura y Esporte d'o Gubierno d'Espanya.
  
  Antropolochía
  Sociolochía